PIIBEL ARMSAKS
Saates "Piibel armsaks" uurime järgmised 6 saadet Jeremia raamatut.
Esimese korra teemaks on "Noore prohveti kutse ehk võimatu missioon".
Isa, pühitse meid tões, Sinu Sõna on tõde! Aamen.
Jeremia elu algas umbes 645a eKr. Anatoti nimelises väikses linnas,
mis asetses Jeruusalemmast põhja pool.
Jeremia oli preestri poeg. Tema isa, vennad ja teised sugulased
olid preestrid, aga Jeremiast ei saanud kunagi preester.
Teda ei õnnistatud preestriks. Miks see nii ei juhtunud? See saab
selgeks tema raamatu lehekülgedelt. Aga kujutagem esmalt aega, mil
Jeremija oli väike poiss. Võib-olla 10-aastaselt läks ta isa käest kinni
hoides Jeruusalemma, kus isa toimetas preestrina templiteenistust.
Tee mõlemal pool kõrgusid ohvrimäed, kus ohverdati ebajumalatele.
Ohverdajateks olid Aaroni pojad, kes olid end ise preestriks õnnistanud.
Mida nägi väike poiss templis? Kohe templi väravas ootavad hobusekujud
koos vankritega, mis on päikesejumalale pühitsetud.
Templi sisemuses on altarid ebajumalatele - muudele jumalatele.
Ühest templi nurgast on kuulda naeru ja väike poiss küsib isa käest:
"Issi, mis seal toimub?". Arvan, et isa ei vastanud poja küsimusele.
Issanda templisse oli toodud templiprostitutsioon:
nii hetero- kui homoseks, just nagu Kaananimaa pühamutes. Sellisesse
madalseisu oli Issanda tempel ja Issanda rahvas vajunud sel ajal,
kui Jeremija oli laps.
Nüüd kutsub Issand selle ühe mehe prohvetiks Juudi rahva ajaloo
40 intensiivseks aastaks. Peab ütlema, et ühele inimesele oli
see raske koorem. Mis oleks Juuda rahvale juhtunud, kui seda prohvetit
poleks olnud? Jumala kutsus Juudi rahvast kuningas Joosija poja ajal.
Joosija oli Jeremia-vanune noor mees, temast sai kuningas juba
8-aastaselt. Temast sai Juuda viimane hea kuningas - usupuhastaja.
Joosija esiisa Manasse oli valitsenud poolsada aastat - kaks korda kauem
kui president Kekkonen Soomet. Manasse oli kõige halvem kuningas.
Tema tõi ebajumalad maale ning tema ajal ohverdati lapsi jumalatele.
Siis tuleb Jeremiale Issanda kutse. Jeremia 1:4:
"Mulle tuli Issanda sõna; ta ütles: Enne kui ma sind emaihus valmistasin,
tundsin ma sind, ja enne kui sa emaüsast välja tulid, pühitsesin
ma sinu: ma panin su rahvastele prohvetiks." Issand ütleb 4 verbi:
Ma "valmistasin", "tundsin", "pühitsesin" ja "panin". Issand oli
valinud selle poisi juba emaüsas. Siit taipame, et teda ei valitud
tema heade tegude tõttu. Jeremia oli tundlik poiss, arvatavasti
nuttis ta noorena palju. Vaevalt keegi teine Piiblis nuttis nii palju.
Võib-olla ta mõnikord lootis, et ta oleks paksema nahaga,
aga Issand oli temast teinud sellise. Issand vajas Jeremia pisaraid.
Jeremija vastas: "Oh Issand Jumal! Vaata, ma ei oska rääkida,
sest ma olen noor." Aga tema vastuväited lõpevad,
kui Issand vastab talle: "Ära ütle: ma olen noor, vaid mine kõikjale.."
Järgmiseks näitab Issand Jeremiale, mida ta peab jutlustama. Salmist 9:
"Ja Issand sirutas oma käe ning puudutas mu suud; ja Issand ütles
mulle: "Vaata, ma annan oma sõnad sulle suhu. Vaata, ma panen su täna
rahvaste ja kuningriikide üle, kitkuma ja rebima, hävitama ja
purustama, istutama ja rajama." Noor alla 20-aastane poiss saab
suure ülesande. 4 negatiivset verbi: "rebima", "kitkuma", "hävitama" ja
"purustama". See tähendab, et Jeremial tuleb Seadust jutlustada.
Tal tuleb ära rebida religioossed alused, mille peale inimesed lootsid.
See ülesanne pole kunagi kerge. On kindel, et tuleb kriitikat ja sõimu.
Jeremija poolt öeldust on 80% Seadus ja 20% on see hea evangeelium:
istutamine ja rajamine. Mõtlen, et meie maal ja kirikus on
vaja just seda. Et kuulutataks Seadust - 10 käsku ja Jumala kohut
nii, et inimesed taipaksid, kas neil on õige või vale usk.
Aga meie ajal mõeldakse, et inimesi ei saa vaevata - kõik, mis rõhub,
on paha - ja Seadus ahistab meid. Räägitakse usulisest vägivallast ja
fundamentalismist jms.
Seda koges ka Jeremia.
Järgmisena näitas Issand Jeremiale mandlipuu oksa väljaspool akent.
Heebreakeelsed sõnad "mandel" ja "valvama" on sarnased, ehk siis
Issand lubas valvata oma Sõna. Igal kevadel, kui Jeremija nägi
mandlipuud õitsemas, meenus talle, et vastutus pole tema õlgadel, vaid
Issand hoolitseb sõna täitumise eest. Jeremia tööks on jutlustamine.
Seda peame jälgima me kõik, kes me oleme jutlustaja ametikohal.
Seejärel tuleb sõnum. Jeremiale näidatakse, et põhja pool on ülekeev
pada, millest voolab kuum vesi Juuda poole. Issand tõlgitseb
nägemust, see tähendab kohtumõistmise tulekut. "Siis ma mõistan nende
(Juuda linnade) üle kohut kõigi nende pahategude eest, et nad jätsid
minu maha ja suitsutasid teistele jumalatele ning kummardasid oma
kätetööd." Kohus on see, et põhjast tuleb vaenlane. See piirab nii
Jeruusalemma kui ka kõiki Juuda linnasid ja siis vallutab need.
Jeremia teab, et see sõnum anti nüüd, kui ta oli 20aastane ja see
täitub, kui ta on 60-aastane. Nii mõnigi kord naerdakse ta üle, et
tema sõnum ei lähe täide. Siis ütleb Issand suure patu, millest Jeremia
40 aastat jutlustab: ebajumalate teenimine. Siin kohas tahan ma
küsida sinult, sõber:Kas Jumal on sinu õige Jumal? Või on seda raha,
nauding, heaolu - kas sellised asjad on saanud sinu jumalaks?
See on siis Jumala hülgamine ja sellele järgneb alati kohus.
Kui kogu rahvas, nagu soomlased, hülgavad õige Jumala, tuleb kohus
kogu rahva üle. Jeremia saab misjonikäsu Kindralilt - Jumalalt:
"Aga sina vööta oma niuded, võta kätte ja räägi neile kõik, mida ma
sul käsin. Ära kohku nende ees, et mina sind nende ees
ei peaks kohutama!" Ei ole vaja karta. Kui tuleb kartus,
siis saame joosta kuhugile, aga Issand lubab, et ei maksa karta.
Nüüd loeme 2 viimast, aga võimast salmi 1. peatükist. Issand ennustab
sõda, mille ühel poolel on Jeremia üksi ja teisel pool kogu rahvas,
sh ilmalikud kui vaimulikud juhid. "Sest vaata, mina panen su täna
kindlustatud linnaks ja raudsambaks ning vaskmüüriks kogu maa vastu,
Juuda kuningate, selle vürstide, preestrite ja maa rahva vastu."
Sellepärast panin oma raamatu pealkirjaks "Nuttev vaskmüür",
kuna Issand tegi Jeremiast vaskmüüri 40 aastaks.
Sellise vaskmüüri, mille peal olid pisarad.
Nüüd viimane salm.
"Nad võitlevad sinu vastu, aga nad ei saa võimust su üle, sest mina
olen sinuga, ütleb Issand, ja ma päästan sinu."
Jeremia ei ole üksi ühel poolel, temaga on Issand. Issand lubab
teda kaitsta, kui kõik pöörduvad tema vastu. Kas see nii läks?
Jeremia vangistati, heideti kaevu ja lõpuks tapeti.
Kas Issand kaitses teda? Sellest me räägime järgmistes osades.
Aga sina, noor sõber, tahan sult küsida:kui Issand pakub sulle
sellise ülesande, kuidas sa vastad Talle? Kas sa valid oma heaolu,
mugavuse ja hea palgaga töö? Kui sa nii valid, siis valid tühja elu!
Kui Issand kutsub sind sellisesse prohveti ja jutlustaja töösse, siis
vasta talle jaatavalt. Tema valvab oma Sõna. Ja sa saad elu, mida
sa hiljem ei kahetse.
Jeremia on Jeesuse eeltähendus Piiblis, küllap ka Taevas esitati
küsimus:"Kes läheb maailma meie poolt?" Jeesus vastas vastavalt
Heebrea kirja 10. peatükile: "Siis ma ütlesin: Vaata, ma tulen,
rullraamatusse on minust kirjutatud- tegema sinu tahtmist, oh Jumal!"
Jeesus armastas meid nii palju, et oli nõus maha jätma Taevase heaolu,
armastuse ja mugavuse. Ta tuli siia maa peale ja võttis selle prohveti
ülesande, mille võttis ka Jeremia ja mida ta viis täide kogu eluaja.
Kui soovid õppida Jeremija raamatut, telli soomekeelna raamat
"Nuttev vaskmüür" aadressilt www.uusitie.com
Minu raamatut "Uskollinen kuolema" saab tellida www.ilosanomapiiri.fi
Mina õpetan Jeremia raamatut ka Piiblikoolis. Info: www.sro.fi
Kogu Jeremia sari salvestatakse ka DVD-le, seda on võimalik tellida
Taevas TV7-st. Õpetuse ülesehitus on selline, et iga osa järel on
DVD-l grupiarutelu küsimused.
Jääme nüüd palvele.
Nüüd, Püha Vaim, võta meid õppeteel käe kõrvale. Valgusta meile Sõna,
kirgasta Kristust kõigile! Aamen.
Õpi Jeremija raamatut! Mailis Janatuise raamatut" Nuttev vaskmüür"
saab tellida www.uusitie.com Mailis Janatuise raamatut
"Uskollinen kuolema" saab tellida veebiaadressil www.ilosanomapiiri.fi
Vaata ka www.sro.fi Saate "Piibel armsaks" Jeremia
soomekeelset sarja saab tellida aadressil www.tv7.fi
Tõlge: Merle Sibola